**DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE IR LEIDIMO IŠNUOMOTI NEGYVENAMĄSIAS PATALPAS VIEŠOJO KONKURSO BŪDU**

2019 m. lapkričio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 punktu, 15 straipsniu, Rokiškio rajono savivaldybės tarybos 2014 m. gruodžio 19 d. sprendimu Nr. TS-253 patvirtintu Savivaldybės materialiojo turto perdavimo valdyti, naudotis ir disponuoti juo patikėjimo teise tvarkos aprašu, Rokiškio rajono savivaldybės tarybos 2019 m. rugsėjo 27 d. sprendimu Nr. TS-205 patvirtintu Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašu, Rokiškio rajono savivaldybės taryba n u s p r e n d ž i a:

1. Perduoti biudžetinei įstaigai Rokiškio rajono savivaldybės administracijai (kodas ‎188772248, adresas Respublikos g. 94, Rokiškis) Rokiškio rajono savivaldybei (toliau – Savivaldybė) nuosavybės teise priklausantį nekilnojamąjį turtą valdyti, naudoti ir disponuoti juo patikėjimo teise bei apskaityti įstaigos balanse:
	1. 251,02 kv. m bendro ploto 84/100 administracinio pastato (žymėjimas plane 1B2p, unikalus Nr. 7396-2011-7019, bendras pastato plotas – 298,83 kv. m, adresas Stoties g. 4, Panemunėlio glž. st., Panemunėlio sen., Rokiškio r. sav.); bendra perduodamo turto įsigijimo vertė 2019 m. spalio 31 d. – 21874,71 Eur; bendra perduodamo turto likutinė vertė 2019 m. spalio 31 d. – 5201,08 Eur; finansavimo šaltinis – savivaldybės biudžeto lėšos;
	2. 33,00 kv. m užstatyto ploto pastatą – garažą (žymėjimas plane 2G1p, unikalus Nr. 7396-2011-7026, adresas Stoties g. 4, Panemunėlio glž. st., Panemunėlio sen., Rokiškio r. sav.); bendra perduodamo turto įsigijimo vertė 2019 m. spalio 31 d. – 1462,87 Eur; bendra perduodamo turto likutinė vertė 2019 m. spalio 31 d. – 56,21 Eur; finansavimo šaltinis – savivaldybės biudžeto lėšos;
	3. 36 kv. m užstatyto ploto pastatą – sandėlį (žymėjimas plane 3I1ž, unikalus Nr. 7396-2011-7030, adresas Stoties g. 4, Panemunėlio glž. st., Panemunėlio sen., Rokiškio r. sav.); bendra perduodamo turto įsigijimo vertė 2019 m. spalio 31 d. – 426,03 Eur; bendra perduodamo turto likutinė vertė 2019 m. spalio 31 d. – 0,00 Eur; finansavimo šaltinis – savivaldybės biudžeto lėšos;
	4. kitus inžinerinius statinius – kiemo statinius (unikalus Nr. 7396-2011-7040, adresas Stoties g. 4, Panemunėlio glž. st., Panemunėlio sen., Rokiškio r. sav.); bendra perduodamo turto įsigijimo vertė 2019 m. spalio 31 d. – 1,00 Eur; bendra perduodamo turto likutinė vertė 2019 m. spalio 31 d. – 1,00 Eur; finansavimo šaltinis – savivaldybės biudžeto lėšos;
	5. 256,45 kv. m bendro ploto 85/100 administracinio pastato (žymėjimas plane 1B2p, pastato unikalus Nr. 7397-2007-2019 bendras pastato plotas 301,70 kv. m, adresas Liepų g. 2, Kriaunų k., Kriaunų sen. Rokiškio r.); bendra perduodamo turto įsigijimo vertė 2019 m. spalio 31 d. – 33665,14 Eur; bendra perduodamo turto likutinė vertė 2019 m. spalio 31 d. – 8485,34 Eur; finansavimo šaltinis –savivaldybės biudžeto lėšos;
	6. 57 kv. m užstatyto ploto pastatą – ūkinį pastatą (žymėjimas plane 2I1p, unikalus Nr. 4400-0819-9670, adresas Liepų g. 2, Kriaunų k., Kriaunų sen. Rokiškio r.); bendra perduodamo turto įsigijimo vertė 2019 m. spalio 31 d. – 1,00 Eur; bendra perduodamo turto likutinė vertė 2019 m. spalio 31 d. – 1,00 Eur; finansavimo šaltinis – savivaldybės biudžeto lėšos.

2. Įgalioti savivaldybės merą pasirašyti savivaldybės turto, nurodyto 1 punkte, priėmimo ir perdavimo aktą.

3. Leisti išnuomoti viešo konkurso būdu 5 (penkeriems) metams Rokiškio rajono savivaldybei nuosavybės teise priklausantį nekilnojamąjį turtą:

* 1. 21,47 kv. m bendro ploto patalpas Nr. 1-6, Nr. 1-7 Nr. 1-5, esančias administraciniame pastate (žymėjimas plane 1B2p, pastato unikalus Nr. 7396-2011-7019, bendras pastato plotas 298,83 kv. m), esančiame Stoties g. 4, Panemunėlio glž. st., Panemunėlio sen., Rokiškio r. sav., ir nustatyti turto naudojimo paskirtį – ryšio paslaugų veiklai bei pradinę 1 kv. m nuomos kainą – 1,20 Eur per mėnesį;
	2. 20,46 kv. m bendro ploto patalpas Nr. 4-1 ir ½ Nr. 4-2, esančias administraciniame pastate (žymėjimas plane 1B2p, pastato unikalus Nr. 7397-2007-2019 bendras pastato plotas 301,70 kv. m), esančiame Liepų g. 2, Kriaunų k., Kriaunų sen. Rokiškio r., ir nustatyti turto naudojimo paskirtį – ryšio paslaugų veiklai bei pradinę 1 kv. m nuomos kainą – 1,20 Eur per mėnesį.

4. Įgalioti Rokiškio rajono savivaldybės administracijos direktorių organizuoti sprendimo 2 punkte nurodyto turto viešus nuomos konkursus ir pasirašyti su konkurso nugalėtoju turto nuomos sutartį bei perdavimo ir priėmimo aktus.

5. Pritarti savivaldybės turto, išdėstyto 3 punkte, nuomos sutarčių projektams (pridedama).

6. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE IR LEIDIMO IŠNUOMOTI NEGYVENAMĄSIAS PATALPAS VIEŠOJO KONKURSO BŪDU“ AIŠKINAMASIS RAŠTAS**

2019-11-12

Rokiškis

**Parengto sprendimo projekto tikslai ir uždaviniai.**

1. Perduoti Rokiškio rajono savivaldybei (toliau – Savivaldybė) nuosavybės teise priklausantį nekilnojamąjį turtą valdyti, naudoti ir disponuoti juo patikėjimo teise Rokiškio rajono savivaldybės administracijai (toliau – Savivaldybės administracija).

2. Leisti išnuomoti viešo konkurso būdu 5 (penkeriems) metams Rokiškio rajono savivaldybei nuosavybės teise priklausančias negyvenamąsias patalpas ryšio paslaugų veiklai vykdyti.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Savivaldybės tarybos 2014 m. gruodžio 19 d. sprendimu Nr. TS-253 patvirtintas Savivaldybės materialiojo turto perdavimo valdyti, naudotis ir disponuoti juo patikėjimo teise tvarkos aprašas, Savivaldybės tarybos 2019 m. rugsėjo 27 d. sprendimu Nr. TS-205 patvirtintu Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašas, Rokiškio rajono savivaldybės tarybos 2019 m. balandžio 26 d. sprendimu Nr. TS-109 patvirtintas Rokiškio rajono savivaldybės vardu sudaromų sutarčių pasirašymo tvarkos aprašas.

 **Sprendimo projekto esmė.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalyje numatyta, kad savivaldybės įstaigos joms patikėjimo teise perduotą turtą valdo, naudoja ir disponuoja juo pagal įstatymus savivaldybių tarybų sprendimuose nustatyta tvarka. Savivaldybės tarybos patvirtintame Savivaldybės turto perdavimo valdyti, naudoti ir disponuoti juo patikėjimo teise tvarkos apraše numatyta, kad Savivaldybės turtą patikėjimo teise gali valdyti, naudoti ir disponuoti juo Savivaldybės administracija. Savivaldybės tarybos patvirtintame Savivaldybės turto nuomos tvarkos apraše numatyta, kad savivaldybės nekilnojamasis turtas išnuomojamas viešo nuomos konkurso būdu, savivaldybės tarybai priėmus sprendimą leisti išnuomoti turtą.

Savivaldybei nuosavybės teise priklauso 84/100 administracinio pastato bei pastatas – garažas, pastatas – sandėlis bei kiti inžineriniai pastatai, esantys adresas Stoties g. 4, Panemunėlio glž. st., Panemunėlio sen., Rokiškio r. sav. Šio turto valdytojas nėra paskirtas, turtu naudojasi Rokiškio rajono savivaldybės administracijos struktūrinis padalinys – Panemunėlio seniūnija. Todėl tikslinga perduoti valdyti, naudoti ir disponuoti juo patikėjimo teise Rokiškio rajono savivaldybės biudžetinei įstaigai – Savivaldybės administracijai.

1999-10-11 buvo sudaryta 21,47 kv. m. bendro ploto patalpų, esančių administraciniame pastate (žymėjimas plane 1B2p Nr.1-6, Nr.1-7 ir Nr. 1-5, pastato unikalus Nr. 7396-2011-7019, bendras pastato plotas – 298,83 kv. m), esančiame Stoties g. 4, Panemunėlio glž. st., Panemunėlio sen., Rokiškio r. sav., turto nuomos sutartis su AB „Lietuvos telekomas“ (po reorganizacijos AB ,,Telia Lietuva“). Bendrovė šias patalpas naudojo ryšio paslaugų veiklai vykdyti. Sutartis nutraukta 2019-10-18. Atsižvelgiant į tai, siūloma leisti išnuomoti sprendimo projekte nurodytas patalpas bei nustatyti pradinį aukciono nuomos mokesčio dydį – 1,20 Eur per mėnesį už 1 kv. m.

Savivaldybei nuosavybės teise priklauso 85/100 administracinio pastato, bei ūkinis pastatas, esantys adresas Liepų g. 2, Kriaunų k., Kriaunų sen., Rokiškio r. sav. Šio turto valdytojas nėra paskirtas, turtu naudojasi Rokiškio rajono savivaldybės administracijos struktūrinis padalinys – Kriaunų seniūnija. Todėl tikslinga perduoti valdyti, naudoti ir disponuoti juo patikėjimo teise Rokiškio rajono savivaldybės biudžetinei įstaigai – Savivaldybės administracijai.

2002-11-01 buvo sudaryta 20,46 kv. m. bendro ploto patalpų, esančių administraciniame pastate (žymėjimas plane 1B2p, pastato unikalus Nr. 7397-2007-2019 bendras pastato plotas 301,70 kv. m, esančiame Liepų g. 2, Kriaunų k., Kriaunų sen. Rokiškio r. turto nuomos sutartis su AB „Lietuvos telekomas“ (po reorganizacijos AB ,,Telia Lietuva“). Bendrovė šias patalpas naudojo ryšio paslaugų veiklai vykdyti. Sutarties terminas yra pasibaigęs. Patalpos Nr. 4-3 ir ½ Nr. 4-2 yra perduotos panaudos pagrindais VšĮ „Plačiajuostis internetas“. Atsižvelgiant į tai, siūloma leisti išnuomoti sprendimo projekte nurodytas patalpas (Nr. 4-1 ir ½ Nr. 4-2) bei nustatyti pradinį aukciono nuomos mokesčio dydį – 1,20 Eur per mėnesį už 1 kv. m.

Siūloma nustatyti turto naudojimo paskirtį – ryšio paslaugoms teikti. Ankstesnis nuomininkas minėtose patalpose buvo įrengęs ryšio perdavimo įrangą, tai užtikrino kokybiškas ryšio paslaugas Panemunėlio ir Kriaunų seniūnijų teritorijoje.

Sutikus leisti išnuomoti patalpas bus sudaryta galimybė verslininkams vystyti verslą ir teikti paslaugas, taip pat bus užtikrintas efektyvus savivaldybei nuosavybės teise priklausančio turto panaudojimas bei įplaukos į savivaldybės biudžetą.

Savivaldybės turto nuomos sutartis teikiama šiuo sprendimu Savivaldybės tarybai pritarti.

**Galimos pasekmės, priėmus siūlomą tarybos sprendimo projektą:**

 **teigiamos** – verslininkai turės galimybę vystyti verslą ir teikti paslaugas;

**neigiamos** – nebus.

**Kokia sprendimo nauda Rokiškio rajono gyventojams.**

 Kokybiškos ryšio paslaugos

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė